L’Eixereta, escenari per a la II Fira de les Ciències Alternatives i Màgiques
2025-07-24

Avalarte, l’Associació d’Artesans de Burjassot, ha organitzat, per segon any consecutiu, la Fira de Ciències Alternatives i Màgiques que, en 2015, repeteix escenari i se celebrarà, en el Parc de l’Eixereta, els dies 8, 9 i 10 de maig. Al llarg de les tres jornades, les persones que s’acosten a aquest pulmó verd de Burjassot es trobaran amb tallers i conferències gratuïtes, espectacles, meditacions grupals i teràpies, així com punts de venda d’articles relacionat amb aquest món de les ciències alternatives.

La II Fira de Ciències Alternatives i Màgiques començarà el divendres 8 de maig, a les 17 h amb la ponència “Alquímia dels noms de Déu”, a càrrec de Joaquín Andrés. Al llarg de les tres jornades, se succeiran diverses conferències que abordaran temes com el Feng Shui, la metamedicina, el coaching, les constel·lacions familiars, la nutrició cel·lular o les teràpies “atlante”, entre molts altres.

Tota la informació amb els horaris detallats de les conferències i presentacions de llibres que se succeiran al llarg de la Fira estan disponibles en la pàgina de Facebook d’Avalarte: Associació Valenciana d’Artesans i en el seu blog: avalarte.blogspot.com.es.